Gollivudning mashhur aktrisalari katta mojarolarga aloqadorligi ma’lum bo‘ldi

Gollivudning Felisiti Xoffman va Lori Loklin kabi aktrisalari bir necha kollejlar rahbariyatiga pora berish bilan bog‘liq mojarolarga aloqadorligi ma’lum bo‘ldi, deb yozadi “Gazeta.ru”.

Ushbu mojaroga kamida 40 kishi aloqador bo‘lgan. Aniqlanishicha, badavlat ota-onalar farzandlarini mamlakatning eng sara maktablariga kiritish uchun kollej xodimlari va test markazi ishchilariga pora bergan.
Ta’kidlanishicha, bu kollejga kiritish borasida mamlakat Adliya vazirligi duch kelgan eng katta firibgarlik bo‘lgan.
Xabarda aytilishicha, Felisiti Xoffman qizini kollejga kiritish uchun xayriya ishlariga sarflash niqobi ostida 15 ming dollar pora bergan.